smcproject/ml-wiki-sentences huggingface dataset:
ആദ്യ ബീറ്റ ഏപ്രിൽ 12-ന് പുറത്തിറങ്ങി, ഇതിന് ഏപ്രിൽ 26-ന് ബീറ്റ 1.1-ലേക്ക് ഒരു ഹോട്ട്ഫിക്സ് ലഭിച്ചു.
രണ്ടാമത്തെ ബീറ്റ മെയ് 10-ന് പുറത്തിറങ്ങി, മെയ് 25-ന് ബീറ്റ 2.1-ലേക്ക് ഒരു ഹോട്ട്ഫിക്‌സും ലഭിച്ചു.
മൂന്നാമത്തെ ബീറ്റ പതിപ്പ് ജൂൺ 7-ന് പുറത്തിറങ്ങി, ഇപ്പോൾ ഈ പ്ലാറ്റ്‌ഫോം സ്ഥിരത കൈവരിക്കുന്നു, പിന്നീട് ജൂൺ 14-ന് ബീറ്റ 3.1-ലേക്ക് ഒരു ഹോട്ട്ഫിക്‌സ് ലഭിച്ചു.
നാലാമത്തെ ബീറ്റ പതിപ്പ് ജൂലൈ 11-ന് പുറത്തിറങ്ങി.
ആൻഡ്രോയിഡ് 13 പുറത്തിറങ്ങി 1 വർഷം, 1 മാസം, 2 ആഴ്ച, 5 ദിവസങ്ങൾ കഴിഞ്ഞ് 2022 ആഗസ്റ്റ് 15-ന് പുറത്തിറങ്ങി.
ആൻഡ്രോയിഡ് 9-നും 10-നും ഇടയിലുള്ള വിടവ് 1 വർഷവും 4 ആഴ്‌ചയും ആയിരുന്നു ഈ സമയ പരിധി.
അതിനാൽ, ആൻഡ്രോയിഡ് 9-ന് ശേഷം ആൻഡ്രോയിഡ് 10 പുറത്തെത്തിയതിനേക്കാൾ വേഗത്തിൽ ആൻഡ്രോയിഡ് 14 പുറത്തിറങ്ങി.
ആൻഡ്രോയിഡ് പതിപ്പ് അപ്‌ഡേറ്റുകൾ, പിക്സൽ 4a (5G) അല്ലെങ്കിൽ പുതിയ ഉപകരണങ്ങൾക്ക് ഉറപ്പുനൽകുന്ന പിക്സൽ ഉപകരണങ്ങൾക്ക് ബീറ്റ പതിപ്പുകൾ ലഭ്യമാണ്.
ബീറ്റ 3 മുതൽ ആൻഡ്രോയിഡ് 14 ബീറ്റ ടെസ്റ്റ് ചെയ്യാനും പിക്സൽ 7 എയ്ക്ക് കഴിയും.
ബീറ്റ 4 മുതൽ ആൻഡ്രോയിഡ് 14 ബീറ്റ ടെസ്റ്റ് ചെയ്യാൻ പിക്സൽ ടാബ്‌ലെറ്റിനും പിക്സൽ ഫോൾഡിനും കഴിഞ്ഞു.
ഫീച്ചറുകൾ ഉപയോക്താവിന്റെ അനുഭവം
വിപുലീകരിച്ച ഇഷ്‌ടാനുസൃതമാക്കൽ വാഗ്‌ദാനം ചെയ്‌ത് കൂടുതൽ എളുപ്പത്തിൽ ആപ്പുകൾക്ക് പ്രത്യേക ഭാഷകൾ നൽകുന്നതിന് ആൻഡ്രോയിഡ് 13 ഇപ്പോൾ ഡെവലപ്പർമാരെ പ്രാപ്‌തമാക്കുന്നു.
കൂടാതെ, "ഗ്രാമാറ്റിക്കൽ ഇൻഫ്ലക്ഷൻ എപിഐ" യുടെ ആമുഖം, ഉപയോക്താക്കൾ ഇഷ്ടപ്പെടുന്ന വ്യാകരണ ലിംഗഭേദങ്ങളെ അടിസ്ഥാനമാക്കി അവരുടെ ഭാഷ സ്വയമേവ ക്രമീകരിക്കാൻ അപ്ലിക്കേഷനുകളെ അനുവദിക്കുന്നു, ഇത് മൂലം അഡാപ്റ്റേഷൻ പ്രക്രിയ ലളിതമാക്കുന്നു.
ആൻഡ്രോയിഡ് 14-ൽ, ഉപയോക്താക്കൾക്ക് ഇപ്പോൾ ഫോണ്ട് വലുപ്പം 200% വരെ വലുതാക്കാൻ കഴിയും, മുമ്പത്തെ പരമാവധി 130% ൽ നിന്നാണ് ഈ ശ്രദ്ധേയമായ വർദ്ധനവ്.
ഈ മെച്ചപ്പെടുത്തൽ നോൺ-ലീനിയർ ഫോണ്ട് സ്കെയിലിംഗ് ഉപയോഗിച്ച് പൂർത്തീകരിക്കുന്നു, ഇത് സ്ക്രീനിൽ ദൃശ്യമാകുന്ന അമിതമായ ടെക്സ്റ്റ് ഘടകങ്ങളെ തടയുന്നു.
കൂടാതെ, ഉപയോക്താക്കൾക്ക് അവരുടെ ഇഷ്ടപ്പെട്ട താപനില യൂണിറ്റ്-ഫാരൻഹീറ്റ്, സെൽഷ്യസ് അല്ലെങ്കിൽ കെൽവിൻ-ആപ്ലിക്കേഷനുകൾക്കായി വ്യക്തമാക്കാനുള്ള ഓപ്ഷൻ ഉണ്ട്.
മൊത്തത്തിൽ, ആൻഡ്രോയിഡ് 14-ലെ ഈ അപ്‌ഡേറ്റുകൾ ഉപയോക്താക്കൾക്ക് അവരുടെ മുൻഗണനകൾക്കനുസരിച്ച് ടെക്‌സ്‌റ്റ് വലുപ്പവും താപനില ഡിസ്‌പ്ലേയും ക്രമീകരിക്കുന്നത് കൂടുതൽ മികച്ച രീതിയിൽ സാധിക്കുന്നു.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑
ആൻഡ്രോയ്ഡ് വൺ ഇംഗ്ലീഷ് വിലാസം https://ml.wikipedia.org/wiki/Android_One
ആദ്യമായി സ്മാർട്ട് ഫോൺ വാങ്ങുന്ന ഉപയോക്താക്കളെ ലക്ഷ്യമിട്ട് ഗൂഗിൾ വികസിപ്പിച്ച ആൻഡ്രോയ്ഡ് മാതൃകയാണ് ആൻഡ്രോയ്ഡ് വൺ .
മൊബൈൽഫോൺ നിർമാതാക്കൾ ആൻഡ്രോയ്ഡ് ഓപ്പറേറ്റിംഗ് സിസ്റ്റത്തിൽ കൂട്ടിച്ചേർക്കുന്ന അവരുടെതായ ആപ്ലിക്കേഷൻ സോഫ്റ്റ്‌വെയറുകളും , യൂസെർ ഇന്റർഫേസ്ൽ ഉണ്ടാക്കുന്ന മാറ്റങ്ങളും പൂർണ്ണമായും ഒഴിവാക്കി ഗൂഗിൾ നിർമ്മിച്ച അതേപടി  ഉപയോക്താക്കളിലേക്ക് ആൻഡ്രോയ്ഡിനെ എത്തിക്കുകയാണ് ആൻഡ്രോയ്ഡ് വണ്ണിലൂടെ ഗൂഗിൾ.
സുരക്ഷിതത്വം കുടിയ സോഫ്റ്റ്‌വെയർ, താമസം നേരിടാത്ത അപ്ലിക്കേഷൻ മാതൃകകൾ എന്നിവയെല്ലാം ആൻഡ്രോയ്ഡ് വണ്ണിന്റെ പ്രത്യേകതകളാണ്.
ആദ്യമായി പുറത്തിറങ്ങിയ ആൻഡ്രോയ്ഡ് വൺ സ്മാർട്ട് ഫോണുകളിൽ മീഡിയ ടെക് എംടി6582 ചിപ്സെറ്റ് ആണ് ഉപയോഗിക്കുന്നത്.
ആൻഡ്രോയ്ഡ് വൺ ഫോണുകൾ ഇന്ത്യ, നേപാൾ, ഇന്റോനേഷ്യ, ഫിലിപ്പീൻസ് എന്നിവിടങ്ങളിലും കുടാതെ മറ്റു ദക്ഷിണേഷ്യൻ രാജ്യങ്ങളിലും 2014, സെപ്റ്റംബറിൽ പുറത്തിറങ്ങി.
ആൻഡ്രോയ്ഡ് വണ്ണിൽ പ്രവര്ത്തിക്കുന്ന ലോകത്തിലെ തന്നെ ആദ്യ സ്മാർട്ട്‌ ഫോണുകൾ പുറത്തിറക്കിയത് മൈക്രോമാക്സ് , സപൈസ് , കാർബൺ എന്നീ  ഇന്ത്യൻ കമ്പനികളാണ്.
ഉൽപ്പന്നങ്ങൾ മൈക്രോമാക്സ് കാൻവാസ് എ1 സപൈസ് ഡ്രീം യുഎൻഓ കാർബൺ സ്പാർക്കിൾ വി
അവലംബം പുറം കണ്ണികൾ Android One
ആൻഡ്രോയിഡ് ഓറിയോ
ആൻഡ്രോയിഡ് മൊബൈൽ ഓപ്പറേറ്റിംഗ് സിസ്റ്റത്തിന്റെ ഏട്ടാമത്തെ പ്രധാനപ്പെട്ട വേർഷനാണ് ആൻഡ്രോയിഡ് ഓറിയോ.
(കോഡ് നെയിം ആൻഡ്രോയിഡ് ഒ ) 
2017 മാർച്ച് 21-നാണ് ആൽഫ ക്വാലിറ്റി ഡെവലപ്പർ പ്രിവ്യു ആയി ഇറക്കിയത്.
2017 മെയ് 17-നാണ് അതിന്റെ രണ്ടാമത്തെ പ്രിവ്യു പുറത്തിറക്കിയത്.
അത് ബീറ്റ ക്വാലിറ്റിയായി സ്ഥീതീകരിച്ചിരുന്നു, മൂന്നാമത്തെ പ്രിവ്യു ജൂൺ 8-നും പുറത്തിറക്കുകയും എപിഐ സ്ഥീതികരിക്കുകയും ചെയ്തു.
നാലാമത്തെ ഭാഗം കൂടുതൽ പിഴവ് രഹിതമാക്കി ബഗ് ഫിക്സുകളോടെ, കൂടുതൽ ഉത്തമീകരണങ്ങളോടെ (optimizing) പുറത്തിറക്കി.
അത് 2017 ആഗസ്റ്റ് 21-നായിരുന്നു.
മാൻഹാറ്റണിനിലെ 14-ാമത്തെ സ്റ്റ്രീട്ട് പാർക്കിനോടടുത്ത് ഗൂഗിൾ ഓറിയോ ബിസ്കറ്റ് നിർമ്മിച്ച ആദ്യത്തെ ഫാക്ടറിയുടെ ശില പണിതു.
2017, മാർച്ച് 21-നാണ് ഗൂഗിൾ ആൻഡ്രോയിഡ് ഒ യുടെ ആദ്യത്തെ പ്രിവ്യുപതിപ്പി ഇറക്കുന്നത് .
നെക്സസ് 5X,നെക്സസ് 6P, നെക്സസ് പ്ലെയർ, പിക്സൽ C, പിക്സൽസ്മാർട്ട് ഫോണുകൾ ഇവയിലാണ് നിലവിൽ ആൻഡ്രോയിഡ് ഒ ഉള്ളത് .
2017 മെയ് 17-നാണ് ബീറ്റ ക്വാളിറ്റിയായി കരുതപ്പെടുന്ന രണ്ടാമത്തെ  പ്രിവ്യു ഇറക്കുന്നത്.
പിന്നീട് മൂന്നാമത്തെ പ്രിവ്യു ജൂൺ 8-നും, അവസാനത്തെ ബീറ്റ 2017, ജൂലൈ 24-നും പുറത്തിറങ്ങി.
മൂന്നാമത്തെ ഭാഗത്തിൽ തന്നെ എപിഐ -നെ 26-ാമത്തെ ലെവലിലേക്ക് മാറ്റിയിരുന്നു.
ക്യമാറ യു.ഐ -ലെ മാറ്റം, സ്റ്റാറ്റസ് ബാറിൽ വൈഫൈ , സെല്ലുലാർ കണക്റ്റിവിറ്റിയുടെ സ്ഥാനം, തീം നോട്ടിഫിക്കേഷൻ, സെറ്റിംഗ്സിലെ ബാറ്ററി അനിമേഷൻ: ബാറ്റെറി, ക്ലോക്ക് ആപ്പിൽ കൂടുതൽ ഡാർക്കായിട്ടുള്ള ബാറ്ററിയുടെ ചിഹ്നം എന്നിവയാണ് മാറ്റങ്ങൾ.
2017 ആഗസ്റ്റ് 8-ന് ഗൂഗിൾ അവരുടെ സൈറ്റിൽ ഗ്രഹണവുമായി ബന്ധപ്പെട്ട ഒരു ടീസർ പുറത്തിറക്കിയിരുന്നു.
ആഗസ്റ്റ് 21-നാണ് ആൻഡ്രോയിഡ് ഒ എന്ന പേര് വെളിപെടുത്തുന്നത്, അമേരിക്കയിലെ ആ ദിവസത്തെ ഗ്രഹണവുമായി ബന്ധമുള്ളതുകൊണ്ടാണ് ഗ്രഹണ ചിഹ്നം ഉപയോഗിച്ചത്.
ആഗസ്റ്റ് 21-ന് ഫാക്ടറി ഇമേജുകൾ നെക്സസ്, പിക്സൽ ഫോണുകളിൽ ലഭ്യമായി.
ശേഷം നബിസ്കോ കമ്പനി പുറത്തിറക്കുന്ന ഓറിയോ എന്ന പേരിലാണ് പുതിയ ആൻഡ്രോയിഡ് എന്ന് ഗുഗിൾ പറഞ്ഞു.
പ്രത്യേകതകൾ ഉപയോക്താക്കളുടെ പ്രതികരണം
നോട്ടിഫിക്കേഷനുകളെ കുറച്ച് സമയത്തേക്ക് ശബ്ദമില്ലാതാക്കാൻ കഴിയുന്നു, കൂടാതെ അവയെ വിഷയാടിസ്ഥാനത്തിൽ ചാനലുകളാക്കി തരം തിരിക്കാനും കഴിയും.
ആൻഡ്രോയിഡ് ഓറിയോ പിക്ചർ-ഇൻ-പിക്ചർ എന്ന സങ്കേതം ഉപയോഗിക്കാൻ പ്രതേകം നിർമ്മിക്കപ്പെട്ടിരിക്കുന്നു.
അലാറത്തിനും നോട്ടിഫിക്കേഷനുമുള്ള ശബ്ദങ്ങൾ കൂടുതൽ സാംശീകരിച്ചിരിക്കുന്നു.
സെറ്റിംഗ്സിന് പുതിയ ലേ ഔട്ടാണ് കൊടുത്തിരിക്കുന്നത്.
കൂടുതൽ ആഴത്തിലുള്ള കസ്റ്റമൈസേഷന് കൂടുതൽ വെളുത്ത നിറം ബാക്ക്ഗ്രൗണ്ടായി കൊടുത്തിരിക്കുന്നു.
ആൻഡ്രോയിഡ് ടി.വി ഫ്യൂച്ചറാണ് പുതിയ ലോഞ്ചർ.
പവർ ഓഫിന് ശേഷം കൂടുതൽ വേഗതയേറിയ ബൂട്ടപ്പ് നൽകിയിരിക്കുന്നു.
ബാക്ക്ഗ്രൗണ്ട് ആക്റ്റിവിറ്റികൾ കുറച്ച് ബാറ്ററി ലൈഫ് മികവുറ്റതാക്കാൻ കഴിഞ്ഞിരിക്കുന്നു.
പ്ലാറ്റ് ഫോം
വൈഫൈ അടിസ്ഥാനത്തിലുള്ള നെയിബർഹുഡ് അവയർ നെറ്റ്‌വർക്കിംഗ്  (NAN) ആൻഡ്രോയിഡ് ഓറിയോ സപ്പോർട്ട് ചെയ്യുന്നു.
ആപ്പുകൾക്കാവശ്യമായ വലിയ കളർഗാമട്ടുകൾ ലഭ്യമാണ്.
ഓട്ടോഫില്ലേഴ്സിനായുള്ള തനത് ഐപിഐ, മൾട്ടിപ്രോസസിംഗ്, വെബ് വ്യൂവിനാവശ്യമായ ഗൂഗിൾ സേഫ് ബ്രൗസിംഗ് സപ്പോർട്ട്,  റിമോട്ട് ഡിസ്പലേകളിൽ ലോഞ്ചിംഗ് ആക്റ്റിവിറ്റീസ്, എന്നിവ പ്രത്യേകതകളാണ്.
ആൻഡ്രോയിഡ് റൺടൈം ഫീച്ചർ കൂടുതൽ പെർഫോമൻസിനും, കാഷ് ഹാൻഡ്ലിംഗിനും സാധ്യമാകുന്നു.
ബാറ്റെറി ലൈഫ് കൂട്ടുവാൻ വേണ്ടി ആൻഡ്രോയിഡ് ഒ യിൽ പശ്ചാത്തല പ്രവർത്തനങ്ങളെ (Background Activities) കുറച്ചിരിക്കുന്നു.
തീമിനനുസരിച്ച ഐക്കണുകളുടെ ആകൃതിയും, നിറവും മാറുന്നു.
യൂണിക്കോഡ് 10 സ്റ്റാന്റാർഡിലുള്ള പുതിയ എമോജികൾ ആൻഡ്രോയിഡ് ഒ-യിൽ ലഭ്യമാണ്.
പുതിയ എമോജി ഫോണ്ടും അവതരിപ്പിച്ചിട്ടുണ്ട്.
ആൻഡ്രോയിഡിന്റെ അണ്ടർലൈൻ ആർക്കിട്ടെക്കച്ചർ ഇപ്പോഴും പരിശോധനയിലാണ്.
കുറച്ച് പെർഫോമൻസും, ഉപയോഗവുമുള്ള, ഒരു ജിബിയിൽ താഴെയുള്ള സ്മാർട്ട്ഫോണുകൾക്കായി ആൻഡ്രോയിഡ് ഗോ എന്ന പേരിൽ ഓറിയോ വൈകാതെ പുറത്തിറങ്ങും.
അതിൽ മൊബേൽ ഡാറ്റ ഉപയോഗം കുറക്കാനായി കൂടുതൽ ഒപ്റ്റിമൈസേഷൻ കൊണ്ടിവന്നിരിക്കുന്നു (ഡാറ്റ സേവർ മോഡ് ഡിഫാൾട്ടായി ഓണാക്കപ്പെട്ടിരിക്കുന്നു).
ഇത്തരം ഫോണുകൾക്കായി ഗൂഗിൾ പ്ലേ സ്റ്റോറും കൂടുതൽ ലൈറ്റ് വെയിറ്റാകുന്നു.
ഇതും കാണുക ആൻഡ്രോയ്ഡ് പതിപ്പുകളുടെ ചരിത്രം അവലംബം
ആൻഡ്രോയ്ഡ് കുഞ്ഞപ്പൻ വേർഷൻ 5.25
2019-ൽ പുറത്തിറങ്ങിയ സയൻസ് ഫിക്ഷൻ കോമഡി ഡ്രാമ വിഭാഗത്തിൽ പെടുന്ന ഒരു മലയാളചലച്ചിത്രമാണ് ആൻഡ്രോയ്ഡ് കുഞ്ഞപ്പൻ വേർഷൻ 5.25 .
രതീഷ് ബാലകൃഷ്ണൻ പൊതുവാൾ സംവിധാനം നിർവഹിച്ച ഈ ചിത്രത്തിൽ സുരാജ് വെഞ്ഞാറമൂട് , സൗബിൻ താഹിർ , സൈജു കുറുപ്പ് , പാർവ്വതി ടി എന്നിവർ പ്രധാന കഥാപാത്രങ്ങളെ അവതരിപ്പിച്ചു.
ഭാസ്കര പൊതുവാൾ ( സുരാജ് വെഞ്ഞാറമൂട് ), ഒരു വയസ്സായ മനുഷ്യനെ നോക്കാൻ മകൻ സുബ്രഹ്മണ്യൻ( സൗബിൻ ഷാഹിർ ) ഒരു റോബോട്ടിനെ വീട്ടിലെത്തിക്കുന്നു.
ആ റോബോട്ട് ഭാസ്കരൻ്റെ ജീവിതത്തിൽ വരുത്തുന്ന മാറ്റങ്ങളാണ് ഈ ചിത്രം ആവിഷ്കരിക്കുന്നത്.
അഭിനേതാക്കൾ സുരാജ് വെഞ്ഞാറമൂട് - ഭാസ്‌കരൻ പൊതുവാൾ സൗബിൻ ഷാഹിർ - സുബ്രഹ്മണ്യൻ സൂരജ് തെലക്കാട് - ആൻഡ്രോയ്ഡ് കുഞ്ഞപ്പൻ വേർഷൻ 5.25 സൈജു കുറുപ്പ് - പ്രസന്നൻ കെണ്ടി സിർഡോ - ഹിറ്റോമി പാർവതി ടി. - സൗദാമിനി രാജേഷ് മാധവൻ - വിനു ശിവദാസ് കണ്ണൂർ - മുരളി ഉണ്ണി രാജ - ടെയ്‌ലർ രഘു രഞ്ജി കാങ്കോൾ - ബാബു മേഘ മാത്യു - സീത ചിത്രത്തിൻ്റെ രണ്ടാം ഭാഗം
ആൻഡ്രോയ്ഡ് കുഞ്ഞപ്പൻ വേർഷൻ 5.25 എന്ന ചിത്രത്തിന് ലഭിച്ച മികച്ച പ്രതികരണത്തെ തുടർന്ന് ചിത്രത്തിൻ്റെ സംവിധായകൻ ചിത്രത്തിൻ്റെ രണ്ടാം ഭാഗം പ്രഖ്യാപിച്ചു.
ഏലിയൻ അളിയൻ എന്നാണ് രണ്ടാം ഭാഗത്തിന് പേര് നൽകിയിരിക്കുന്നത്.
ഒരിടത്തൊരു പോസ്റ്റ്മാൻ ഇംഗ്ലീഷ് വിലാസം https://ml.wikipedia.org/wiki/Oridathoru_Postman
2010 -ഒക്ടോബർ 8 ന് പുറത്തിറങ്ങിയ  മലയാളചലച്ചിത്രമാണ് ഒരിടത്തൊരു പോസ്റ്റ്മാൻ .
ഷാജി അസീസ് സംവിധാനം ചെയ്ത ഈ ചലച്ചിത്രം ബഷീർ സിസില, ഷാജി എന്നിവർ നിർമ്മിച്ചിരിക്കുന്നു.
കുഞ്ചാക്കോ ബോബൻ , ഇന്നസെന്റ് , ശരത്കുമാർ , മീരാ നന്ദൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
അഭിനേതാക്കൾ അഭിനേതാവ് കഥാപാത്രം കുഞ്ചാക്കോ ബോബൻ രഘുനാഥൻ ഇന്നസെന്റ് ഗംഗാധരൻ ശരത്കുമാർ യാസിൻ മുബാരക്ക് മീരാ നന്ദൻ ഉഷ അർച്ചന കവി കലാഭവൻ മണി ബിജുക്കുട്ടൻ ജാഫർ ഇടുക്കി സുരാജ് വെഞ്ഞാറമൂട് സലിം കുമാർ ഗാനങ്ങൾ
കൈതപ്രം , അനിൽ പനച്ചൂരാൻ എന്നിവരുടെ രചനയ്ക്ക് മോഹൻ സിത്താര ഈണം പകർന്നിരിക്കുന്നു.
ഗാനം പാടിയത് കുഴിമടിയാ കുലമടിയാ...
പ്രദീപ് പള്ളുരുത്തി പൊട്ടുകുത്തി പുലരിയിതാ...
അഫ്‌സൽ കോറസ് ഒറ്റപ്പെട്ടും കുറ്റപെട്ടും...
അരുൺ ഗോപൻ നിർമ്മാണം ലൊക്കേഷൻ
പ്രധാനമായും തൊടുപുഴയിലാണ് ചിത്രീകരണം നടത്തിയിരിക്കുന്നത്.
ഒരിടത്ത് ഇംഗ്ലീഷ് വിലാസം https://ml.wikipedia.org/wiki/Oridathu
ജി. അരവിന്ദൻ തിരക്കഥയും സംവിധാനവും നിർവഹിച്ച് 1986-ൽ പുറത്തിറങ്ങിയ മലയാളചലച്ചിത്രമാണ് ഒരിടത്ത് (Twilight).
ചിത്രത്തിന്റെ സംഗീതസംവിധാനം നിർവഹിച്ചിരിക്കുന്നത് ഹരിപ്രസാദ് ചൗരസ്യയാണ്.
നെടുമുടി വേണു , ശ്രീനിവാസൻ , തിലകൻ , വിനീത് , കൃഷ്ണൻകുട്ടി നായർ , ചന്ദ്രൻ നായർ, സൂര്യ എന്നിവർ മുഖ്യ കഥാപാത്രങ്ങലെ അവതരിപ്പിച്ചിരിക്കുന്നു.
ചിത്രം 1987-ലെ വെനീസ് അന്താരാഷ്ട്ര ചലച്ചിത്രമേളയിൽ ഗോൾഡൻ ലയൺ പുരസ്ക്കാരത്തിന് നാമനിർദ്ദേശം ചെയ്യപ്പെട്ടു.
മികച്ച സംവിധാനത്തിനും മികച്ച ചിത്രത്തിനുമുളള ആ വർഷത്തെ സംസ്ഥാന ചലച്ചിത്ര പുരസ്ക്കാരങ്ങൾക്കും അർഹമായി.
മികച്ച സംവിധായകനുള്ള ദേശീയ ചലച്ചിത്രപുരസ്ക്കാരവും ചിത്രം നേടുകയുണ്ടായി അഭിനേതാക്കൾ നെടുമുടി വേണു ശ്രീനിവാസൻ തിലകൻ വിനീത് കൃഷ്ണൻകുട്ടി നായർ ചന്ദ്രൻ നായർ സൂര്യ പുരസ്കാരങ്ങൾ 1987 വെനീസ് അന്താരാഷ്ട്ര ചലച്ചിത്രമേള ഗോൾഡൻ ലയൺ നാമനിർദ്ദേശം.
1956 ദേശീയ ചലച്ചിത്രപുരസ്ക്കാരം മികച്ച സംവിധായകൻ - ജി. അരവിന്ദൻ 1986 കേരളസംസ്ഥാന ചലച്ചിത്രപുരസ്കാരം മികച്ച ചിത്രം മികച്ച സംവിധായകൻ - ജി. അരവിന്ദൻ അവലംബം {{ cite journal }} : Cite journal requires | journal= ( help ) {{ cite journal }} : Check date values in: | date= ( help ) ; Cite journal requires | journal= ( help ) ; Italic or bold markup not allowed in: | publisher= ( help ) {{ cite journal }} : Cite journal requires | journal= ( help ) പുറമെ നിന്നുള്ള കണ്ണികൾ ഒരിടത്ത് ഇന്റർനെറ്റ് മൂവി ഡാറ്റാബേസിൽ ഒരിടത്ത് – മലയാളസംഗീതം.
ഒരിടത്ത് ഒരു പ്ലാവിൽ ഒരു മാങ്ങയുണ്ടായി
വിമീഷ് മണിയൂർ രചിച്ച കാവ്യ സമാഹാരമാണ് ഒരിടത്ത് ഒരു പ്ലാവിൽ ഒരു മാങ്ങയുണ്ടായി .
2018 ലെ കേരള സാഹിത്യ അക്കാദമിയുടെ കവിതക്കുള്ള കനകശ്രീ അവാർഡ് ഈ കൃതിക്കു ലഭിച്ചു.
റേഷൻ കാർഡ്, ആനയുടെ വളർത്തുമൃഗമാണ് പാപ്പാൻ, എന്റെ നാമത്തിൽ ദൈവം തുടങ്ങിയവയാണ് ഈ സമാഹാരത്തിന്റെ കവിതകൾ.
തമിഴ്, ഇംഗ്ലീഷ് ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
അവതാരിക സുധീഷ് കോട്ടേമ്പ്രത്തിന്റെയാണ്.
അവലംബം ↑ https://www.dcbooks.com/vimeesh-maniyoor-new-book-oridath-oru-plaavil-oru-mangayundayi.html
ഒരിലത്തണലിൽ
2021ൽ പുറത്തിറങ്ങിയ മലയാള ചലചിത്രമാണ് ഒരിലത്തണലിൽ .
സന്ദീപ് ആണ് ഇത് നിർമ്മിച്ചത്.
സഹസ്ര സിനിമാസിന്റെ ബാനറിൽ അശോക് ആർ നാഥാണ് ഈ ചിത്രം സംവിധാനം ചെയ്തത്.
സഫലം , ഡിസംബർ, മിഴികൾ സാക്ഷി , വെൺ ശംഖു പോൽ തുടങ്ങിയ സിനിമകൾ സംവിധാനം ചെയ്തയാളാണ് അശോക് ആർ. നാഥ്.
ഡർബൻ ഇന്റർനാഷണൽ ഫിലിം ഫെസ്റ്റിവലിലെയും സാക്രമെന്റോ ഇൻ്റർനാഷണൽ ഫിലിം ഫെസ്റ്റിവലിലെയും ഔദ്യോഗിക എൻട്രികളിൽ ഒന്നായിരുന്നു ഒരിലത്തണലിൽ .
ശ്രീധരൻ കാണി അവതരിപ്പിക്കുന്ന ശാരീരിക അവശതയുള്ള കർഷകനായ അച്യുതന്റെ അതിജീവനത്തെ ചുറ്റിപ്പറ്റിയാണ് സിനിമയുടെ ഇതിവൃത്തം.
ശാരീരിക അവശതകളെ അതിജീവിച്ച കർഷക സമൂഹത്തിന്റെ പ്രതിനിധിയായ ശ്രീധരന്റെ യഥാർത്ഥ ജീവിതത്തിലൂടെയുള്ള യാത്ര കൂടിയാണ് ചിത്രം.
2020 ലെ മികച്ച പാരിസ്ഥിതിക ചിത്രത്തിനുള്ള കേരള ഫിലിം ക്രിട്ടിക്സ് അവാർഡ് ഈ ചിത്രം നേടി.
അഭിനേതാക്കൾ അച്യുതനായി ശ്രീധരൻ കാണി കൈനകരി തങ്കരാജ് അരുൺ കുമാർ ശൈലജ.
പി.അമ്പു വെറോണിക്ക മെഡിറോസ് സാബു പ്രദീൻ മധു ബാലൻ ഡോ.ആസിഫ് ഷാ ചിത്രീകരണം
തിരുവനന്തപുരത്തിന്റെ പ്രാന്തപ്രദേശത്തുള്ള വെള്ളായണി, വെള്ളായണി തടാകം എന്നിവയുടെ ഗ്രാമീണ പശ്ചാത്തലത്തിലാണ് ചിത്രം പൂർണ്ണമായും ചിത്രീകരിച്ചിരിക്കുന്നത്.
സന്ദീപാണ് ചിത്രത്തിന്റെ നിർമ്മാണവും വിതരണവും നിർവഹിച്ചത്.
സഹസ്ര സിനിമാസിന്റെ ബാനറിൽ സുനിൽ പ്രേം എൽ.എസ് ഛായാഗ്രഹണം, വിപിൻ മണ്ണൂർ എഡിറ്റിംഗ്, ഹർഷവർദ്ധൻ കുമാർ കലാസംവിധാനം, അനിൽ പശ്ചാത്തല സംഗീതം എന്നിവ നിർവ്വഹിച്ചു.
The production of the movie was finished during the later months of 2020.
2020-ന്റെ അവസാന മാസങ്ങളിൽ സിനിമയുടെ നിർമ്മാണം പൂർത്തിയായി.
2020ൽ മികച്ച പരിസ്ഥിതി ചിത്രത്തിനുള്ള കേരള ഫിലിം ക്രിട്ടിക്‌സ് അവാർഡ്  നേടിയതിന് പുറമെ ഒരിലത്തണലിൽ മറ്റ് ഒന്നിലധികം അവാർഡ് വിഭാഗത്തിലും നോമിനേറ്റ് ചെയ്യപ്പെട്ടിട്ടുണ്ട്.
കൂടാതെ പ്രശസ്തമായ സാക്രമെന്റോ ഇൻ്റർനാഷണൽ ഫിലിം ഫെസ്റ്റിവൽ 2021, ഡർബൻ ഇന്റർനാഷണൽ ഫിലിം ഫെസ്റ്റിവൽ 2021 എന്നിങ്ങനെ നിരവധി ദേശീയ അന്തർദേശീയ ചലച്ചിത്രമേളകളിൽ പ്രദർശിപ്പിക്കാനുള്ള ഔദ്യോഗിക എൻട്രിയും ലഭിച്ചു.
2021 ഏപ്രിൽ 23ന് ഒടിടി പ്ലാറ്റ്‌ഫോമായ 'ഫസ്റ്റ് ഷോസ്' വഴി ചിത്രം ഔദ്യോഗികമായി പുറത്തിറങ്ങി.
അവാർഡുകൾ മികച്ച പരിസ്ഥിതി ചിത്രം - കേരള ഫിലിം ക്രിട്ടിക്സ് അവാർഡ് 2020 ജെ സി ഡാനിയൽ ഫൗണ്ടേഷൻ ഫിലിം അവാർഡുകൾ 2020 മികച്ച മേക്കപ്പ്: ലാൽ കരമന പ്രത്യേക ജൂറി പരാമർശം: ശ്രീധരൻ കാണി അവലംബങ്ങൾ പുറത്തേക്കുള്ള കണ്ണികൾ ഒരിലത്തണലിൽ ഇന്റർനെറ്റ് മൂവി ഡാറ്റാബേസിൽ
ഒരിജൻ ഇംഗ്ലീഷ് വിലാസം https://ml.wikipedia.org/wiki/Origen ഒരിജൻ, ക്രിസ്ത്യൻ സഭാപിതാവും തത്ത്വചിന്തകനും
പി. 185 മുതൽ 254 വരെ ജീവിച്ചിരുന്ന പ്രഖ്യാത ക്രൈസ്തവ ചിന്തകനും ദൈവശാസ്ത്രജ്ഞനുമായിരുന്നു ഒരിജൻ .
സഭാപിതാക്കന്മാർക്കിടയിൽ ക്രിസ്തുമതത്തെ ദാർശനികമായി കാണാനും വിശദീകരിക്കാനും ആദ്യമായി ശ്രമിച്ചത് ഒരിജനാണ്.
ക്രൈസ്തവ സഭകൾ ഇന്ന് അംഗീകരിക്കുന്ന വിശ്വാസത്തിന്റെ മൗലിക പ്രമാണങ്ങൾക്ക് അന്തിമ രൂപം കിട്ടുന്നതിന് ഏറെ മുൻപ് രചിക്കപ്പെട്ട അദ്ദേഹത്തിന്റെ രചനകളിലെ പല നിലപാടുകളും വ്യവസ്ഥാപിത സഭകൾക്ക് പിന്നീട് സ്വീകാര്യമല്ലാതായി.
ഒരിജെനേസ് എന്ന പെര്‌ ( Ὠριγενης ), ക്ലാസിക്കൽ ഗ്രീക്കിലെ ഒരു പേരിന്റെ രൂപഭേദങ്ങളിലൊന്നാണ് .
അതിന്റെ അർത്ഥത്തെക്കുറിച്ച് ഭിന്നാഭിപ്രായങ്ങളുണ്ട്.
പേരിന്റെ ആദ്യപാദമായ ഒരി/ഒറി ( Ὡρος ഔറോസ് ) എന്നത് ഗ്രീക്ക് ദൈവമായ ഹോറുസിനെയും ( ὄρος ഓറോസ്, പർ‌വ്വതം എന്ന അർത്ഥത്തിൽ), രണ്ടാമത്തെ ഭാഗമായ ജെനോസ് ( γένος )എന്നത് തരം, വർഗം, ജനിപ്പിക്കപ്പെട്ടത്, എന്നീ അർത്ഥങ്ങളേയും സൂചിപ്പിക്കുന്നുവെന്ന അനുമാനത്തിൽ, ഒരിജിനേസ് എന്ന പേരിന്‌ ഹോറുസിന്റെ മകൻ എന്നോ ഗിരിപുത്രൻ എന്നോ മലപൊലെയുള്ളവൻ എന്നൊ അർത്ഥം അകാം എന്നു വാദമുണ്ട്.
പുത്രന്റെ പ്രതിഭയും സ്വഭാവ മഹിമയും നേരത്തേ തിരിച്ചറിഞ്ഞ ഒരിജന്റെ പിതാവ് ലിയോനൈഡ്സ്, മകന് നല്ല വിദ്യാഭ്യാസം നൽകി.
പ്രമുഖ നിയോപ്ലേറ്റോണിസ്റ്റ് ചിന്തകനായിരുന്ന പ്ലോട്ടിനസും ഒരിജനും സമകാലീനരും, അമ്മോനിയസ് സാക്കാസ് എന്ന നിയോപ്ലേറ്റോണിസ്റ്റ് ഗുരുവിന്റെ ശിഷ്യന്മാരും ആയിരുന്നു.
റോമൻ ചക്രവർത്തി സെപ്തിമിയസ് സെവേരസിന്റെ കാലത്തു നടന്ന ക്രിസ്തുമത പീഡനത്തിൽ ലിയോനൈഡ്സ് കൊല്ലപ്പെട്ടപ്പോൾ, അമ്മയേയും ആറ് ഇളയ സഹോദരങ്ങളേയും സംരക്ഷിക്കുന്ന ഭാരം 17 വയസ്സു മാത്രമുണ്ടായിരുന്ന ഒരിജന്റേതായി.
അങ്ങനെ ചെറുപ്രായത്തിലേ ഒരിജൻ അദ്ധ്യാപനം തൊഴിലായി സ്വീകരിച്ചു.
ആദ്യം ജന്മസ്ഥലമായ അലക്സാൻഡ്രിയ ആയിരുന്നു പ്രവർത്തന കേന്ദ്രം.
അവിടെ പഠിപ്പിച്ചുകൊണ്ടിരിക്കെ ഒരിക്കൽ പലസ്തീനയിലെ കേസറിയാ സന്ദർശിച്ച ഒരിജനെ അവിടുത്തെ മെത്രാൻ പൗരോഹിത്യത്തിലേക്കുയർത്തി.
അലക്സാൺഡ്രിയയിലെ സ്വന്തം മെത്രാന്റെ അനുമതി കൂടാതെ പൗരോഹിത്യം സ്വീകരിച്ചു എന്ന ആരോപണത്തിന്റെ പേരിൽ അലക്സാണ്ഡ്രിയ വിടേണ്ടി വന്ന ഒരിജന്റെ ശിഷ്ടജീവിതം കേസറിയായിൽ ആയിരുന്നു.
സംഭാവനകൾ മൗലിക ചിന്തകൻ
ഗ്രീക്ക് ഭാഷയിലുള്ള അദ്ദേഹത്തിന്റെ രചനകളിൽ പ്ലേറ്റോയുടെ ദർശനത്തിന്റെ സ്വാധീനം പ്രകടമാണ്.
ഒരിജന്റെ ചിന്തയുടെ ആഴവും പരപ്പും മൗലികതയും ആരിലും അത്ഭുതമുളവാക്കും.
ആത്മാവുകളെല്ലാം ആദിമുതലേ ഉണ്ടായിരുന്നുവെന്നും, ദൈവസംയോഗത്തിൽ നന്മയിലും സന്തുഷ്ടിയിലും കഴിഞ്ഞ അവയിൽ ക്രിസ്തുവിന്റേതൊഴിച്ചുള്ള ആത്മാവുകൾക്കു സ്വതന്ത്ര മനസ്സിന്റെ ദുരുപയോഗത്തിൽ വീഴ്ചപറ്റിയതാണന്നും ഒരിജൻ കരുതി.
ഈ വാദമനുസരിച്ച് വീഴ്ചയുടെ ഗുരു-ലഘുത്തങ്ങളിൽ നിന്നാണ് മാലാഖമാരും, മനുഷ്യരും ദുഷ്ടാരൂപികളും തമ്മിലുള്ള അന്തരം ഉടലെടുത്തത്.
ദൈവകാരുണ്യം എല്ലാ ആത്മാക്കളേയും വീണ്ടും ദൈവവുമായുള്ള രമ്യതയിലെത്തിക്കുമെന്നും ഒരിജൻ വിശ്വസിച്ചു.
ദയാനിധിയായ ദൈവം ഒടുവിൽ സാത്താനെപ്പോലും വീഴ്ചയിൽ നിന്നു കരകയറ്റി രക്ഷിക്കുമത്രെ.
നിത്യനരകം എന്ന ആശയം ദൈവത്തിന്റെ സർവശക്തിക്കും അനന്ത കാരുണ്യത്തിനും നിരക്കുന്നതല്ലെന്നാണ് ഒരിജൻ വാദിച്ചത്.
വേദപുസ്തക വ്യാഖ്യാതാവ്
ഒരിജൻ സമർഥനായ വേദപുസ്തക വ്യാഖ്യാതാവായിരുന്നു.
അക്ഷരാർഥത്തിലുള്ള വ്യാഖ്യാനമല്ല അദ്ദേഹം നടത്തിയത്.
ബൈബിൾ വാക്യങ്ങളുടെ അർത്ഥം, അവയുടെ വാക്കുകളെ അതിലംഘിക്കുന്ന സാദൃശ്യങ്ങളിൽ(Types) കണ്ടെത്തുന്ന അദ്ദേഹത്തിന്റെ വ്യാഖ്യാന ശൈലിക്ക് (Scriptural allegorism) പിന്നീട് വളരെ പ്രചാരം കിട്ടി.
ഹെക്സാപ്ല
പഴയ നിയമത്തിന്റെ ഹെബ്രായഭാഷയിലും, ഗ്രീക്കിലും ഉള്ള വ്യത്യസ്ത പാഠങ്ങളെ ഒന്നിച്ചു ചേർ‍ത്ത് ഒരിജൻ പ്രസിദ്ധീകരിച്ച ഹെക്സാപ്ല (Hexapla)എന്ന താരതമ്യ പഠന സഹായി പൗരാണിക കാലത്തെ ഗ്രന്ഥവിമർശനങ്ങളിൽ ഒന്നാം സ്ഥാനത്ത് നിൽക്കുന്നതാണ്.
സെൽസസിന് മറുപടി
ഒരിജന്റെ രചനാപാടവവും നീതിബോധവും പ്രകടമാകുന്ന മറ്റൊരു കൃതി, ക്രിസ്തുമതത്തെ യുക്തിയുടെ തലത്തിൽ വിമർശിച്ച സെൽസസ് എന്നയാളുടെ രചനക്ക് മറുപടിയായി ഒരിജൻ എഴുതിയ സെൽസസിന് മറുപടി (Contra Celsus)എന്ന പുസ്തകമാണ്.
ഒരിജന്റെ കൃതികളിൽ ഏറ്റവും വലുതും ഇതു തന്നെയാണ്.
സെൽസസിന്റെ വാദമുഖങ്ങൾ ദീർഘമായി ഉദ്ധരിച്ച്, അവക്ക് യുക്തി ഉപയോഗിച്ച് തന്നെ പ്രതിപക്ഷബഹുമാനത്തോടെ മറുപടി പറയുന്ന രീതിയാണ് ഒരിജൻ ഈ പുസ്തകത്തിൽ അവലംബിച്ചിരിക്കുന്നത്.
സെൽസസിന്റെ കൃതികളെല്ലാം പിൽക്കാലത്ത് നശിപ്പിക്കപ്പെട്ടു.
ഇന്ന്, ഒരിജന്റെ വിമർശനത്തിലെ ഉദ്ധരണികളാണ്, സെൽസസിന്റെ ചിന്തയിലേക്കുള്ള ഏക വഴികാട്ടി.
ഒരിജനും പിൽക്കാല സഭയും
എല്ലാ മൗലിക ചിന്തകരുടെ കാര്യത്തിലും സംഭവിക്കുന്നതു പോലെ ഒരിജന്റെ ചിന്തകളും നിശിതമായി വിമർശിക്കപ്പെട്ടിട്ടുണ്ട്.
ഏറെ എതിർക്കപ്പെട്ടത് എല്ലാ ആത്മാവുകൾക്കും ഒടുവിൽ രക്ഷ സംപ്രാപ്തമാകുമെന്നുള്ള ഒരിജന്റെ വിശ്വാസമാണ്.
ആത്മാവുകളുടെ നിത്യനാശം എന്ന ആശയത്തിനെതിരെയുള്ള ഒരിജന്റെ വിമർശനം യുക്തിഭദ്രമായിരുന്നുവെങ്കിലും വിശുദ്ധ അഗസ്റ്റിൻ ഒരിജന്റെ എതിർചേരിയിൽ നിലയുറപ്പിച്ചതോടുകൂടി ഒരിജനിസത്തിനു പിന്തുണ ഇല്ലാതായി. 'ഒരിജനിസ്റ്റ്' എന്നതു ഒരു ശകാരപദമായി മാറി.
പി. 545-ൽ നടന്ന കോൺസ്റ്റാന്റിനോപ്പിളിലെ സൂനഹദോസ് ഒരിജന്റെ പഠനങ്ങളെ വിലക്കി.
553-ൽ നടന്ന അഞ്ചാം എക്ക്യൂമെനിക്കൽ കൗൺസിൽ ആകട്ടെ അദ്ദേഹത്തെ, പേരുകേട്ട ' ശീശ്മകളുടെ പ്രണേതാക്കളായ ആരിയൂസ് , നെസ്തോറിയസ് എന്നിവരോടൊപ്പം പേരെടുത്തു പറഞ്ഞു ശപിച്ചു. കോൺസ്റ്റന്റൈൻ ചക്രവർത്തി യുടെ സമയം മുതൽ റോമൻ ഭരണകൂടവുമായി സന്ധിയിലായ സഭാനേതൃത്വം, അത് പുതിയതായി കൈവരിച്ച അധികാരങ്ങളുടെ ഫലപ്രദമായ പ്രയോഗത്തിന് സഹായിക്കുന്ന ഒരായുധമായി നിത്യനരകത്തെ കണ്ടതാണ് ഒരിജന്റെ 'സർവരക്ഷാവാദ' ത്തെ തള്ളിപ്പറയാൻ പ്രേരിപ്പിച്ച കാരണങ്ങളിലൊന്ന് എന്നു കരുതുന്നവരുണ്ട്.
ജീവചരിത്ര ഗ്രന്ഥങ്ങൾ
പ്രഖ്യാത സഭാചരിത്രകാരനായ കേസറിയായിലെ യൂസീബിയസിന്റെ സഭാചരിത്രഗ്രന്ഥം ഒരു വാല്യം ഏതാണ്ട് മുഴുവൻ തന്നെ ഒരിജനേക്കുറിച്ചാണ്.
ഒരിജന്റെ നൂറോളം കത്തുകളും അദ്ദേഹത്തോട് ആരാധന തന്നെ ഉണ്ടായിരുന്ന യൂസെബിയൂസ് ശേഖരിച്ചതായി പറയപ്പെടുന്നു.
നുറുങ്ങുകൾ സെപ്തിമിയസ് സെവേരസിന്റെ കാലത്തു നടന്ന ക്രിസ്തുമത പീഡനത്തിൽ പിതാവിനെ പിന്തുടർന്ന് ബാലനായ ഒരിജനും രക്തസാക്ഷിത്വം വരിക്കാൻ ഇറങ്ങിപ്പുറപ്പെട്ടതാണെന്നും ഒരിജന്റെ മാതാവ്, മകന്റെ വസ്ത്രങ്ങൾ ഒളിച്ചുവച്ചതു കൊണ്ടാണ് ഒരിജൻ അന്ന് രക്തസാക്ഷിയാകാതെ പോയതെന്നും സഭാചരിത്രകാരനായ യൂസെബിയൂസ് എഴുതിയിട്ടുണ്ട്.
ഒരിജന്റെ വിശ്വാസ തീക്ഷ്ണതയ്ക്കും പ്രതിബദ്ധതക്കും തെളിവായി പറയുന്ന മറ്റൊരു കഥ, മത്തായിയുടെ സുവിശേഷം 19:12-ൽ "ദൈവരാജ്യത്തിനു വേണ്ടി ഷണ്ഡത്വം സ്വയം വരിക്കുന്നവരെ സംബന്ധിച്ച പരാമർശം അക്ഷരാർഥത്തിലെടുത്ത്, അദ്ദേഹം സ്വന്തം ലൈംഗികശേഷി നശിപ്പിച്ചു കളഞ്ഞുവെന്നാണ്. എന്നാൽ ഇതു വെറും കെട്ടുകഥയാണെന്ന് പറയുന്നവരും ഉണ്ട്. വേദപുസ്തകത്തിൽ വാച്യാർഥത്തിനപ്പുറമുള്ള പൊരുൾ തേടിപ്പോയ ഒരിജൻ, സുവിശേഷവാക്യത്തെ ഇത്തരമൊരു പ്രവർത്തിക്ക് ആധാരമാക്കുമെന്ന് വിശ്വസിക്കുക വിഷമവുമാണെന്നും ഒരിജന്റെ കാലത്തിന് ഒരു നൂറ്റാണ്ടോളം ശേഷം എഴുതപ്പെട്ട യൂസീബിയസിന്റെ കൃതിയിൽ ആദ്യമായി പ്രത്യക്ഷപ്പെട്ട ഇക്കഥ സത്യമാകാനിടയില്ലെന്നുമാണ് വാദം. അവലംബം 1 2 Zondervan Handbook to the History of Christianity, Edited by Jonathan Hill - "A Christian Philosophy: Origen", article by John Mcguckin (പുറം 67) ↑ ഇംഗ്ലീഷ് വിക്കിപീഡിയയെ അവലംബിച്ച് ↑ Bertrand Russel: A History of Western Philosophy; Chapter, First four centuries of Christianity ↑ ഹെക്സാപ്ലയെക്കുറിച്ച് കത്തോലിക്കാവിജ്ഞാനകോശത്തിലുള്ള ലേഖനം ↑ സെൽസസിനുള്ള മറുപടി, സമ്പൂർണ്ണ ഓൺലൈൻ പാഠം ↑ History of Church - Eusebius of Ceasaria (Book-6) ↑ "Eusebius was thoroughly acquainted with the life of his hero; he had collected a hundred of his letters" കത്തോലിക്കാവിജ്ഞാനകോശം, ഒരിജനും ഒരിജനിസവും ↑ കേസറിയായിലെ യൂസീബിയസിന്റെ സഭാചരിത്രം (ആറാം പുസ്തകം - എട്ടാം അദ്ധ്യായം‌) ജി.എ. വില്യംസന്റെ ഇംഗ്ലീഷ് പരിഭാഷ, ഡോർസെറ്റ് പ്രസാധനം(പുറം 247-48)
ഒരിടത്ത് (ചെറുകഥ)
സക്കറിയ രചിച്ച ഒരിടത്ത് എന്ന ചെറുകഥാസമാഹാരത്തിനാണ് 1979-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്.
ഒരിടത്തൊരു ഫയൽവാൻ ഇംഗ്ലീഷ് വിലാസം https://ml.wikipedia.org/wiki/Oridathoru_Phayalwan
പി. പത്മരാജൻ‎ രചനയും സംവിധാനവും നിർവഹിച്ച് 1981-ൽ പുറത്തിറങ്ങിയ മലയാളചലച്ചിത്രമാണ് ഒരിടത്തൊരു ഫയൽവാൻ .
റഷീദ്, നെടുമുടി വേണു , ജയന്തി എന്നിവർ പ്രധാന കഥാപാത്രങ്ങളെ അവതരിപ്പിരിക്കുന്നു.
പത്മരാജൻ സംവിധാനം ചെയ്ത രണ്ടാമത്തെ ചിത്രമാണിത്.
ജോൺസണാണ് ഈ ചിത്രത്തിന്റെ സംഗീത സംവിധാനം നിർവഹിച്ചത്.
ഗോദയിലെ അജയ്യനായ ഒരു ഫയൽവാന്റെ ജീവിത പരാജയത്തിന്റെ കഥയാണ്‌  ഈ ചിത്രം.
നിരൂപക ശ്രദ്ധ നേടിയ ഈ ചിത്രം കോലാലംപുർ, ഡാല്ലാസ്  ഫിലിം ഫെസ്റ്റിവലുകളിൽ പുരസ്കാരങ്ങൾ നേടിയിട്ടുണ്ട് .
എവിടെ നിന്നോ ഒരു രാത്രി പുഴയും നീന്തി വന്ന ഫയൽവാൻ തയ്യൽക്കാരൻ മേസ്ത്രിയുടെ മേൽനോട്ടത്തിൽ ഗ്രാമത്തിൽ താമസമുറപ്പിക്കുന്നു.
മേസ്ത്രി ഏർപ്പാടാക്കിക്കൊടുക്കുന്ന ഗുസ്തികളിൽ എതിരാളികളെയെല്ലാം തോൽപ്പിച്ചു ഫയൽവാൻ ഗ്രാമാവാസികൾക്കിടയിൽ നായക പരിവേഷം നേടുന്നു.
പിന്നീട് ഗ്രാമത്തിലെ സുന്ദരിയായ ചക്കരയെ  കല്യാണം കഴിക്കുകയും ചെയ്യുന്നു.
പക്ഷെ ക്രമേണ ഗുസ്തിക്കാരാരും വരാതാവുകയും വരുമാനം കുറഞ്ഞു തുടങ്ങുകയും ചെയ്യുമ്പോൾ കണ്ടമാനം ഭക്ഷണം കഴിക്കുകയും പണിയൊന്നും എടുക്കാതെ സദാ കസർത്ത് ചെയ്യുകയും ചെയ്യുന്ന ഫയൽവാൻ മേസ്ത്രിക്കൊരു ബാദ്ധ്യതയാകുന്നു.
തടിമിടുക്കുണ്ടെങ്കിലും അയാൾ ഒരു ഷണ്ഡനാണു എന്ന് അറിയുന്നതോടെ ചക്കരയും അയാളെ ഉപേക്ഷിക്കുന്നു.
ഒടുവിൽ വന്നത് പോലെ എങ്ങോട്ടെന്നറിയാതെ ഫയൽവാൻ നടന്നകലുന്നു.
അഭിനേതാക്കൾ റഷീദ് – ഫയൽവാൻ നെടുമുടി വേണു – ശിവൻ പിള്ള ജയന്തി – ചക്കര, ഫയൽവാന്റെ ഭാര്യ അശോകൻ – കണ്ണൻ കൃഷ്ണൻ കുട്ടി നായർ - വേലൂഞ്ഞ് (കണ്ണന്റെ അച്ഛൻ) പുരസ്കാരങ്ങൾ മികച്ച രചന – കോലാലംപുർ ഇന്റർനാഷണൽ ഫിലിം ഫെസ്റിവൽ സ്വർണ്ണ പതക്കം – ഏഷ്യൻ ഫിലിം ഫെസ്റിവൽ , ഡാല്ലാസ് അവലംബം ↑ {{ cite news }} : Check date values in: | accessdate= and | date= ( help ) ↑ ↑ പുറത്തേക്കുള്ള കണ്ണികൾ ഒരിടത്തൊരു ഫയൽവാൻ ഇന്റർനെറ്റ് മൂവി ഡാറ്റാബേസിൽ ഒരിടത്തൊരു ഫയൽവാൻ – മലയാളസംഗീതം.
ഒരിടത്ത് ഒരിടത്ത് ഒരു കുഞ്ഞുണ്ണി ഒരിടത്ത് ഒരിടത്ത് ഒരു കുഞ്ഞുണ്ണിയുടെ പുറംചട്ട
പ്രശസ്ത മലയാളകവി കുഞ്ഞുണ്ണിമാഷിനെ കുട്ടികൾക്ക് പരിചയപ്പെടുത്തുന്ന ബാലസാഹിത്യകൃതിയാണ് ഒരിടത്ത് ഒരിടത്ത് ഒരു കുഞ്ഞുണ്ണി .
സിപ്പി പള്ളിപ്പുറം രചിച്ച ഈ കൃതിയിൽ "ഒരിടത്ത് ഒരിടത്ത്"  മുതൽ "മരണമില്ലാത്ത കുഞ്ഞുണ്ണി" വരെയുള്ള ഇരുപത്തിയാറ് അദ്ധ്യായങ്ങളിലായി കുഞ്ഞുണ്ണി മാഷിന്റെ ജീവിതവും സംഭാവനകളും പ്രതിപാദിക്കുന്നു.
2010-ലെ ഏറ്റവും നല്ല ബാലസാഹിത്യകൃതിക്കുള്ള കേന്ദ്രസാഹിത്യ അക്കാദമിയുടെ പുരസ്ക്കാരം ഈ കൃതിക്ക് ലഭിച്ചു.
ഒരിലത്താമര ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Hybanthus_enneaspermus
60 സെന്റീമീറ്ററോളം ഉയരം വയ്ക്കുന്ന ഒരു ഏകവർഷകുറ്റിച്ചെടിയാണ് ഒരിലത്താമര .
( ശാസ്ത്രീയനാമം : Hybanthus enneaspermus ) .
ധാരാളം ഔഷധഗുണങ്ങളുള്ള ഈ ചെടിയുടെ പഴം തേൾ കടിച്ചാൽ മരുന്നായി ഉപയോഗിക്കാറുണ്ട്.
കേരളത്തിൽ എല്ലായിടത്തും കാണാറുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.medicinalplants-kr.org/HYBANTHUS_ENNEASPERMUS.
HTM വിക്കിസ്പീഷിസിൽ Hybanthus enneaspermus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Hybanthus enneaspermus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒരിലതാമാര എന്ന ഈ സസ്യം താരൻ, മുടികൊഴിച്ചിൽ, നേത്രരോഗങ്ങൾ, തലവേദന, ചുട്ടു നീട്ടൽ, എന്നി രോഗങ്ങൾക്ക് ഉത്തമ പ്രതിവിധി ആണ്.
വിഷം, വായുമുട്ടൽ, ചര്ധ്ധി, രക്ത്തപിത്തം, പ്രമേഹം, അതിസാരം, എന്നിവക്കും സുഗപ്പെടുത്തുന്നതിനായി ഉപയോഗിക്കുന്നു.
ഒരു അഡാർ ലവ് ഇംഗ്ലീഷ് വിലാസം https://ml.wikipedia.org/wiki/Oru_Adaar_Love
ഒരു അഡാർ ലവ് , ഒമർ ലുലു സംവിധാനം ചെയ്യുന്നതും പ്രിയ പ്രകാശ് വാരിയർ , സിയാദ് ഷാജഹാൻ , റോഷൻ അബ്ദുൾ റൗഫ് , നൂറിൻ ഷെരീഫ് എന്നീ പുതുമുഖങ്ങൾ പ്രധാന കഥാപാത്രങ്ങളെ അവതരിപ്പിക്കുന്നതുമായ 2019 ൽ പുറത്തിറങ്ങിയ ഒരു മലയാളം റൊമാൻറിക് കോമഡി ചിത്രമാണ്.
ചിത്രത്തിലഭിനയിച്ചിരുക്കുന്നവരെല്ലാംതന്നെ അഭിനയരംഗത്തെ തുടക്കക്കാരാണ്.
ഈ ചിത്രത്തിൻറെ കഥയും സംഭാഷണങ്ങളും സാരംഗ് ജയപ്രകാശും , ലിജോ പനഡാനുമാണ് നിർവ്വഹിച്ചിരിക്കുന്നത്.
ഔസേപ്പച്ചൻ മൂവി ഹൗസിന്റെ ബാനറിൽ ഔസേപ്പച്ചൻ വളക്കുഴി നിർമ്മിച്ച് ഈ ചിത്രം കേരളത്തിലെ ഒരു പ്ലസ് ടു സ്‌കൂളിലെ വിദ്യാർത്ഥികൾക്കിടയിലെ പ്രേമകഥയാണ് പറയുന്നത്.
സിനിമയുടെ സംഗീത സംവിധാനം നിർവ്വഹിച്ചിരിക്കുന്നത് ഷാൻ റഹ്മാനാണ് .
വിനീത് ശ്രീനിവാസൻ ആലപിച്ച “ മാണിക്യ മലരായ പൂവി ” എന്ന മാപ്പിള ഗാനത്തിൻറെ പുനരാവിഷ്കരണം 2018 ഫെബ്രുവരി 9 ന് യൂ ട്യൂബിൽ ഈ ചിത്രത്തിൻറെ പ്രമോഷൻറെ ഭാഗമായി അപ്ലോഡ് ചെയ്തിരുന്നു.
മികച്ച പ്രതികരണം ലഭിച്ച ഈ ഗാനത്തിന് 20 മണിക്കൂറിനുള്ളിൽ ഏകദേശം ഒരു ദശലക്ഷം കാഴ്ചക്കാരും 50,000 ലൈക്കുകളും ലഭിച്ച് സമീപകാലത്തെ പ്രഥമസ്ഥാനം അലങ്കരിക്കുന്ന ഒരു വൈറൽ വീഡിയോ ആയിത്തീർന്നിരുന്നു.
മാണിക്യ മലരായ പൂവി എന്ന മാപ്പിളപ്പാട്ടിന്റെ യഥാർത്ഥ പതിപ്പ് രചിച്ചത് പി.എം.എ. ജബ്ബാർ എന്ന കവിയായിരുന്നു.
ഈ ഗാനം 1978 ൽ തലശ്ശേരി കെ. റഫീഖ് ഈണം നല്കി അവതരിപ്പിച്ചിരുന്നു.
പി.എം.എ. ജബ്ബാറിന്റെ യഥാർത്ഥ രചന തന്നെയാണ് ഈ ചിത്രത്തിൽ ഉപയോഗിച്ചിരിക്കുന്നത്.
സംവിധായകൻ ഒമർ ലുലുവും നിർമ്മാതാവ് ഔസേപ്പച്ചനും തമ്മിലുണ്ടായ വഴക്കുകൾ മൂലം വൈകി 2019 ഫെബ്രുവരി 14-ന് ചിത്രം റിലീസായി.
ഹൈസ്കൂൾ കുട്ടികൾ 11 -ആം ക്ലാസ്സിൽ ആദ്യമായി കണ്ടുമുട്ടിയതുമുതൽ 12-ാം ക്ലാസ്സിൽ ബിരുദം നേടുന്നതുവരെയുള്ള കഥയാണ് ഈ ചിത്രം പറയുന്നത്.
ഗാധയുടെയും മറ്റ് സുഹൃത്തുക്കളുടെയും സഹായത്തോടെ റോഷൻ പ്രിയയെ ആകർഷിക്കുന്നു.
ഒരു സായാഹ്നത്തിൽ റോഷനും സുഹൃത്തുക്കളും മദ്യപിച്ചു, റോഷന്റെ ഒരു സുഹൃത്ത് അബദ്ധത്തിൽ റോഷന്റെ ഫോണിൽ നിന്നുള്ള ലൈംഗിക വീഡിയോകൾ സ്കൂളിലെ വാട്ട്‌സ്ആപ്പ് ഗ്രൂപ്പിലേക്ക് അയച്ചു.
ഇത് റോഷനും പ്രിയയും തമ്മിലുള്ള അകലത്തിന് കാരണമാകുന്നു.
റോഷനും ഗാധയും പിന്നീട് പ്രിയയെ അസൂയപ്പെടുത്താൻ പ്രണയത്തിലാണെന്ന് നടിക്കുന്നു, പക്ഷേ അവർ പരസ്പരം വികാരങ്ങൾ പ്രകടിപ്പിക്കുന്നു.